નડિયાદ શહેરમાં એસઆરપી કેમ્પની સામે અને જલારામ મંદિરની લાઇનમાં આવેલી ૧૪ જેટલી ગેરકાયદે દુકાનોને મંગળવારે પાલિકાએ તોડી પાડવામાં આવતા નગરજનોમાં ખળભળાટની લાગણી વ્યાપી ગઇ હતી. તેમજ પાલિકા દ્વારા હવે આગામી દિવસોમાં ગેરકાયદે દબાણો સામે આ જ રીતે કાર્યવાહી કરવામાં આવશે કે પછી કોઇ દબાણને વશ થઇને કાર્યવાહી અટકી જશે. તે વાતને લઇને નગરજનોમાં ગણગણાટ શરૂ થઇ ગયો છે. પાલિકા દ્વારા નગરમાં આવેલા આવા કેટલાય ગેરકાયદે દબાણો છે તેની સામે કયારે કાર્યવાહી થશે? તે વાતને લઇને પણ અનેક પ્રશ્નો ઉભા થયા છે. દબાણો હટાવતા સમયે ચુસ્ત પોલીસ બંદોબસ્ત પણ ખડકી દેવામાં આવ્યો હતો.